kardosdrur/scandi-wiki huggingface dataset:
Władysław Żmuda

Władysław Antoni Żmuda (født 6. juni 1954 i Lublin) er en polsk tidligere fodboldspiller (forsvarer). Senere har han været træner for flere af de polske ungdomslandshold.

Karriere

Klubber 
Żmudas karriere strakte sig over 17 år og fandt først og fremmest sted i hjemlandet. Her spillede han blandt andet hos Śląsk Wrocław og Widzew Łódź. Med begge klubber var han med til at vinde det polske mesterskab. I slutningen af sin karriere spillede han desuden i Italien og USA.

Landshold 
Żmuda spillede over en periode på fjorten år 91 kampe og scorede to mål for det polske landshold. Hans debutkamp faldt 21. oktober 1973 i en venskabskamp på udebane mod Irland, mens hans sidste landskamp var et VM-opgør 16. juni 1986 mod Brasilien.

Żmuda deltog med Polen ved hele fire VM-slutrunder. Han var blandt andet med til at vinde bronze ved både VM i 1974 i Vesttyskland og VM i 1982 i Spanien. 

Han var desuden ved OL i 1976 i Montreal, hvor fodboldturneringen var  ramt af flere afbud. Således bestod Polens indledende pulje kun af tre hold, og Polen vandt puljen med en sejr og en uafgjort. Ved dette OL gik de to bedste hold fra hver pulje videre til kvartfinalerne, og her vandt Polen med 5-0 over . Med sejr på 2-0 i semifinalen over  var holdet klar til finalen mod DDR, som vandt 3-1, så dermed blev det til OL-sølv til Polen og Żmuda, mens Sovjetunionen vandt bronze med sejr over Brasilien.

Trænerposter 
I en periode fra 2008 og frem har Żmuda været træner for flere af de polske ungdomslandshold. Han begyndte som træner for U/16-holdet, fortsatte senere til U/17, U/18, U/19 og U/20.

Referencer

Eksterne henvisninger 
 

Fodboldspillere fra Polen
Fodboldtrænere fra Polen
Fodboldspillere fra Widzew Łódź
Fodboldspillere fra Hellas Verona FC
Fodboldspillere fra Sląsk Wrocław
Fodboldspillere fra Motor Lublin
Fodboldspillere fra Gwardia Warszawa
Fodboldspillere fra U.S. Cremonese
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Deltagere for Polen ved sommer-OL 1976
Olympiske sølvmedaljevindere fra Polen
Omegle

Omegle er et gratis online webkamera-chat websted, der baserer sig på Adobe Flash. Omegle giver brugerne mulighed for at kommunikere med fremmede uden at opgive informationer om sig selv. Tjenesten finder tilfældigt et par brugere, der enten deler samme interesse, eller blot er helt tilfældige, hvorefter de kan skrive, tale samt se hinanden. Omegle har omkring 150.000 sidevisninger om dagen.

Omegle har både modererede og ikke-modererede chatrooms.

Eksterne henvisninger 
Officiel hjemmeside.

Chattjenester
Etableret i 2008
Big Black River

Big Black River er en flod som løber fra nord mod syd i delstaten Mississippi i USA. Den er en stor biflod til Mississippifloden, og er omkring  531 km lang. Flodens  afvandingsområde er på 8.800 km².

Fra den Amerikanske borgerkrig kendes floden fra  Slaget ved Big Black River Bridge som blev udkæmpet den 17. maj 1863 og  var en del af  Vicksburg-kampagnen.

Se også
Vandløb i USA

Eksterne kilder/henvisninger 

 The Big Black River Basin  på U.S. Geological Surveys websted 

Vandløb i Mississippi
Hugo Frederik Hjorthøy

Hugo Frederik Hjorthøy (født 9. maj 1741 i Klepp, Jæren, død 29. august 1812 i Sund) var en norsk sognepræst og topograf.

Embedskarriere 
Han fødtes Klep, hvor faderen af samme navn (død 30. januar 1741) var sognepræst. Moderen hed Inger Beata Senrender. Han blev sendt til Bergen, og efter privat undervisning af Johann Sebastian Cammermeyer deponerede han 1760 og tog examen philosophicum 1761, var så nogle år huslærer og tog attestats 1764. Han blev 1765 personel kapellan i Flesberg, blev 1766 ordineret i Christiania, drog 1769 til København og fik ansættelse som orlogspræst på togtet til Algier 1770, der blev ledet af Frederik Christian Kaas, og blev under dette viceprovst på Flåden. I en dagbog (udgivet i Museum 1893, I) giver han en gribende skildring af den elendige tilstand på skibene, hvor dysenteri tog livet af store dele af besætningen, bl.a. de to andre skibspræster.

1771 blev han sognepræst til Skien. Hans hustrus sindssygdom nødede ham til at søge et roligere hjem, og han blev da 1774 forflyttet til Fron i Gudbrandsdalen, hvor han året efter blev provst. 1783 blev han sognepræst til Nykirken i Bergen, som han 1791 mageskiftede med Sunds Sognekald i stadens nærhed. Allerede i Bergen var han begyndt at sløves, og da han på Sund gav sig af med at dyrke de golde myrstrækninger, tiltog hans sløvhed med den økonomiske elendighed, så han i sine sidste år var uden for al virksomhed. Han døde 29. august 1812.

Topograf 
Ved sin Physisk og ekonomisk Beskrivelse over Gulbransdalens Provstie I–II (København 1785-86) fik han stor anseelse som skribent, og den store bog, skrevet under travl embedsvirksomhed dybt inde mellem fjeldene med ringe tilgang af hjælpemidler, røber megen flid og skarp iagttagerevne, men hæver sig ikke over andre samtidige topografiske skildringer. I Gudbrandsdalen hendrog han også autoriteternes opmærksomhed på sig ved oprettelsen af de første kornmagasiner.

Ægteskaber 
Hjorthøy blev gift første gang 3. november 1771 i Norderkov med Bolette Marie Braag (1. maj 1746 i Christiania - 27. januar 1776 i Fron), datter af jernværksejer Lars Braag og Margrethe Andersdatter Mehle, anden gang 1776 (1780?) med hendes søster Maren Braag (døbt 21. maj 1750 - 13. april 1826 i Tysnes).

Kilder 

 

Personer i oplysningstiden
Teologer fra Danmark
Præster fra Norge
Topografer fra Norge
Faglitterære forfattere fra Norge
Nordmænd i 1700-tallet
Nordmænd i 1800-tallet
Alumni fra Københavns Universitet
Casper Radza

Casper Radza (født 26. februar 1994 i Danmark) er en dansk fodboldspiller, der spiller for Middelfart G&BK.

Karriere

Odense Boldklub 
I marts 2012 fik Radza forlænget sin kontrakt med OB. Det første år af kontrakten var en deltidskontrakt, fordi han skulle færdiggøre sin HF-uddannelse, hvorefter den unge målmand tiltrådte som fuldtidsprofessionel fra sommeren 2013. Det vil sige, at han i sommeren 2013 blev rykket op i seniortruppen. Han fik rollen som tredje målmand i seniortruppen.

Da Radza havde kontraktudløb i sommeren 2014, fik han den forlænget, netop i sommeren 2014. Den udløb nu i sommeren 2016.

Den 7. august 2015 fik Casper Radza sin debut i Superligaen for Odense Boldklub, da han blev skiftet ind efter 64 minutter i stedet for Michael Falkesgaard i en 2-2-kamp mod AGF.

Odense Boldklub offentliggjorde den 28. januar 2016 på deres hjemmeside, at Casper Radza stoppede i klubben for at søge mere spilletid i en anden klub.

Næsby BK 
Dagen efter det stoppet i OB blev det offentliggjort, at Næsby BK havde hentet Superligamålmanden Casper Radza.

TB Tvøroyri 
Han skiftede den 20. juli 2016 til TB Tvøroyri.

Middelfart G&BK 
Den 13. december 2016 blev det offentliggjort, at Casper Radza skiftede til Middelfart G&BK på en halvandetårig aftale.

International karriere 
Radza har spillet på adskillige af Danmarks ungdomslandshold, så kan ses i infoboksen til højre.

Referencer

Eksterne henvisninger 
 OB's Hjemmeside | Spillerinfo 
 

Fodboldspillere fra Danmark
Fodboldspillere fra Odense Boldklub
Fodboldspillere fra Næsby Boldklub
Fodboldspillere fra TB Tvøroyri
Fodboldspillere fra Middelfart Boldklub
Busan Asiad Stadium

Busan Asiad Stadium eller Asiad Main Stadium er et stadion i Busan i Sydkorea. Stadionet blev bygget til de Asiatiske Lege i 2002. Stadionet blev også brugt i VM i fodbold 2002. Kapaciteten er på 53 864 og er hjemmebane for fodboldholdet Busan I'Park.

Kampe ved VM i fodbold 2002 
 Gruppespil, 2. juni 2002:  –  2–2
 Gruppespil, 4. juni 2002:  –  2–0
 Gruppespil, 6. juni 2002:  –  0–0

Fodboldstadioner i Sydkorea
Daejeon World Cup Stadium

Daejeon World Cup Stadium er et fodboldstadion i Daejeon i Sydkorea. Stadionet, som blev brugt under VM i fodbold 2002, har en kapacitet på 41 295 personer.

Kampe i VM i fodbold 2002 
 Gruppespil, 12. juni 2002:  –  2–3
 Gruppespil, 14. juni 2002:  –  3–1
 Ottendedelsfinale, 18. juni 2002:  –  2–1 på golden goal

Eksterne henvisninger 

Fodboldstadioner i Sydkorea
Kobe Wing Stadium

Kobe Wing Stadium (神戸ウイングスタジアム) er et fodboldstadion i Kobe, Japan. Kapaciteten er på 34 000 og er hjemmebane for fodboldholdet Vissel Kobe. Der blev spillet kampe på Kobe Wing Stadium under VM i fodbold 2002 , men på daværende tidspunkt var kapaciteten på 42 000.

Kampe under VM i fodbold 2002 
 Gruppespil, 5. juni 2002:  –  2–0
 Gruppespil, 7. juni 2002:  –  2–1
 Ottendedelsfinale, 17. juni 2002:  –  2–0

Eksterne henvisninger 

 Officiel side

Fodboldstadioner i Japan
Miyagi Stadium

Miyagi Stadium (宮城スタジアム) er et fodboldstadion i byen Rifu, der ligger i Miyagi i Japan. Kapaciteten er på 49 133. Stadionet blev brugt under VM i fodbold 2002 i Japan og Sydkorea. Tre kampe blev under slutrunden spillet her. Miyagi Stadium er et af de planlagte stadions, der skal bruges til fodbold under sommer-OL 2020.

Kampe under VM i fodbold 2002 
 Gruppespil, 9. juni 2002:  –  2–1
 Gruppespil, 12. juni 2002:  –  1–1
 Ottendedelsfinale: 18. juni 2002:  –  0–1

Referencer 

Fodboldstadioner i Japan
Emil Peter Jørgensen

Emil Peter Jørgensen (født 14. november 1995 i Danmark) er en dansk fodboldspiller, der i øjeblikket er klubløs.

Karriere

Odense Boldklub 
Emil Peter Jørgensen har spillet i Odense Boldklub siden han var ni år gammel. I december 2013 var han til prøvetræning i engelske Charlton Athletic i en alder af bare 18 år. Han fik dog ikke spillet sig til nogen kontrakt.

Den 21. juli 2013 fik Jørgensen sin debut på førsteholdet hjemme mod SønderjyskE, men blev først i sommeren 2014 permanent rykket derop.

FC Roskilde 
Den 1. september 2014 blev det offentliggjort, at Emil Jørgensen skiftede til FC Roskilde på en lejekontrakt. Lejeaftalen med FC Roskilde blev dog en kort fornøjelse, da kontrakten blev ophævet igen den 17. september, da Emil Jørgensen mente, at han ikke havde det rette fokus i klubben og han ikke kunne få det til at passe sammen med sin uddannelse.

FC Fredericia 
Den 21. juli 2015 blev det offentliggjort, at Emil Peter Jørgensen havde skrevet under på kontrakt gældende for resten af 2015 med FC Fredericia.

AC Omonia Nicosia 
Efter et år i 1. Division fik Emil Peter Jørgensen muligheden for at komme til cypriotiske Omonia Nicosia, der sæsonen inden var blevet nummer 4 i den hjemlige liga. Det blev dog ikke til spilletid på Cypern og dermed blev udenlandsopholdet kun på knap et år.

Boldklubben Marienlyst 
Den på daværende tidspunkt fynske 2. Divisionsklub, Marienlyst, fik den 3. marts 2017 papir på Emil Peter Jørgensen efter sit udenlandsophold i cypriotiske Omonia Nicosia. Det halve år i Marienlyst, under ledelse af Carsten Hemmingsen, blev dog til flere kampe som indskifter end starter for Emil Peter Jørgensen.

Boldklubben 1913 
Den 18. august 2017 fik Emil Peter Jørgensen sin debut for Tretten i årstalsderbyet mod Boldklubben 1909, der endte 2-2. Emil Peter Jørgensen var fast mand og startede samtlige kampe i efterårssæsonen for B1913.

Boldklubben Frem 
Emil Peter Jørgensen kom i foråret 2018 på kontrakt hos 2. Divisionsklubben Boldklubben Frem, hvor det blev til 15 kampe inden han skiftede til den bedste bulgariske række hos FK Vereya.

FK Vereya 
Emil Peter Jørgensen skiftede i juli 2018 til bulgariske FC Vereya.  Trods et spændende klubskifte endte i et kaos med magtkampe, trusler og manglende løn.

Europa FC

International karriere 
Emil Peter Jørgensen har optrådt for alle danske ungdomslandshold fra U16 til U20, hvilket er mundet ud i 32 U-landskampe og to mål til følge.

Referencer

Eksterne henvisninger 
 

Fodboldspillere fra Danmark
Fodboldspillere fra Odense Boldklub
Fodboldspillere fra FC Roskilde
Fodboldspillere fra FC Fredericia
Fodboldspillere fra AC Omonia
Fodboldspillere fra Boldklubben Marienlyst
Fodboldspillere fra Boldklubben 1913
Christian Rothe (højesteretsdommer)

Christian Rothe (16. juli 1790 i København – 4. januar 1858 sammesteds) var en dansk højesteretsassessor.

Han var søn af juristen Andreas Bjørn Rothe, blev 1807 student fra Det Schouboeske Institut og påbegyndte jurastudiet, hvor han blev tildelt Universitetets sølvmedalje for en prisopgave. Han blev 1811 cand.jur. og samme år underkancellist i Højesterets justitskontor. 1812 blev Rothe tildelt Universitetets guldmedalje for afhandlingen Om og hvorvidt stridende Parter saavel efter almindelige Lovgivnings-Grundsætninger som efter den romerske og især den fædrelandske Rets Forskrifter ere forpligtede til at udlevere hinanden Documenter. Samme år kom han til hjælp ved læsningen i Højesteret og fik 1813 udnævnelse som sekretær ved protokollerne i Højesteret, blev 1816 surnamerær assessor i Landsover- samt Hof- og Stadsretten og 1819 virkelig assessor. 1827 blev Rothe assessor i Højesteret, 28. juni 1840 Ridder af Dannebrog, 1852 konferensråd, fik 1856 afsked og blev 8. januar 1857 Dannebrogsmand.

Han udgav 1814 Alphabetisk Real-Register til Juridisk Archiv og 1823 Alphabetisk Real-Register til Nyt juridisk Archiv.

Rothe ægtede 29. september 1815 i Nørre Kirkeby Kirke Maria Stampe (21. januar 1797 sammesteds - 15. april 1848 i København), datter af ejer af Skørringe, kammerherre Carl Adolph Stampe og Caroline Rothe.

Kilder 
 A. Falk-Jensen og H. Hjorth-Nielsen: Candidati og Examinati juris 1736-1936, Candidati politices 1852-1936, Candidati actuarii 1922-1936, bind I-V, København: G.E.C. Gad 1954-1959.

Christian 2
Højesteretsdommere fra Danmark
Landsdommere fra Danmark
Konferensråder fra Danmark
Danskere i 1800-tallet
Riddere af Dannebrog
Personer fra København
Modtagere af Københavns Universitets guldmedalje
Carl Adolph Stampe

Carl Adolph Stampe (2. september 1765 på Skørringe – 10. oktober 1831 sammesteds) var en dansk godsejer, far til Ole Henrik Stampe, Tyge Rothe Stampe og Henrik Stampe.

Han var søn af justitsråd Oluf Stampe til Skørringe på Falster (1717-1785) og Maria Rothe (1739-1811). Han blev student 1784. Han arvede Skørringe og Nebølle i 1785 og blev siden kammerherre.

Han ægtede 10. september 1790 i København Caroline Rothe (10. oktober 1766 på Tybjerggård - 22. april 1845 på Skørringe), datter af Tyge Rothe.

Kilder 
 Giessinglunds slægtssider

Godsejere fra Danmark
Kammerherrer fra Danmark
Carl Adolph
Danskere i 1700-tallet
Danskere i 1800-tallet
Personer fra Falster
Adventures in the Magic Kingdom

Adventures in the Magic Kingdom (dansk oversættelse: Eventyr i det Magiske Rige)  er et videospil fra 1990 til Nintendo Entertainment System, baseret på en række af Disneys film, figurer og forlystelser fra Magic Kingdom forlystelsesparken.

Eksterne henvisninger
 Adventures in the Magic Kingdom på GameFAQs
 

Computerspil
Computerspil fra 1990
Jacob Barrett Laursen

Jacob Barrett Laursen (født 17. november 1994 i Arden, Danmark) er en dansk fodboldspiller, der spiller for den svenske klub BK Häcken. Han spiller venstre back og har i seneste sæsoner været en vigtig brik både defensivt og offensivt på holdet.

Klubkarriere 
Barrett spillede i Arden IF, indtil han som 14-årig skiftede til samarbejdsklubben AaB.

Juventus FC 
I december 2012 var Barrett til prøvetræning i italienske Juventus. Barrett havde en god prøvetrænings-uge i Juventus, på trods af at han pådrog sig en mindre skade til træningen.

Den 22. juli 2012 skiftede Barrett så til Juventus, inden han overhovedet havde fået førsteholdsdebut i sin barndomsklub, AaB. Her var det meningen, at han skulle starte ud med at spille for klubbens primavera hold, dvs. reserveholdet. 

I august 2013 var Barrett til prøvetræning i Excelsior, og han havde tidligere også trænet med hos OB.

Odense Boldklub 
Den 20. august 2013 blev det bekræftet, at OB havde hentet Barrett på en lejeaftale. Han fik debut for OB den 11. september 2013 i en 9-1 sejr over FC Udfordringen i DBU Pokalen, da han i 60. minut erstattede Krisztián Vadócz.

Den 3. juli 2014 hentede OB Barrett permanent på en treårig aftale.

Landsholdskarriere 
Barrett har spillet for adskillige af de danske ungdomslandshold, som kan ses i infoboksen til højre.

Referencer

Eksterne henvisninger 

Fodboldspillere fra Danmark
Fodboldspillere fra Arden IF
Fodboldspillere fra AaB
Fodboldspillere fra Juventus F.C.
Fodboldspillere fra Odense Boldklub
Tyge Rothe Stampe

Tyge Rothe Stampe (født 29. juni 1793 på Nebøllegård, Nørre Kirkeby Sogn, død 5. august 1878 i Haderslev) var en dansk diplomat og proprietær, bror til Ole Henrik Stampe og Henrik Stampe.

Han var søn af sekretær, senere ejer af Skørringe, kammerherre Carl Adolph Stampe og Caroline født Rothe og blev student 1812 fra Nykøbing. 1817 blev han cand.jur., 1819 kancellist i Departementet for de udenlandske Sager, 1822 legationssekretær, fik 1825 afsked for atter at indtræde i Departementet og udnævnt til 2. kancellist, 1832 arkivar i Departementet, samme år legationsråd, 7. september 1833 Ridder af Dannebrog og 1843 gehejmelegationsråd. Efter enevældens afskaffelse blev Stampe 1848 bureauchef i Udenrigsministeriet, 14. juli 1850 Dannebrogsmand og 1856 departementssekretær og bureauchef i 1. departement. 1860 fik Stampe afsked og blev udnævnt til konferensråd.

Stampe var ejer af gården Valdemarskilde indtil 1876.

Stampe blev gift første gang 2. december 1825 med Vilhelmine Matsen (7. juli 1797 i Hamborg - 23. december 1826
i København), datter af købmand Vincent Matsen og Catharina Justina Schroedter. Han giftede sig anden gang den 14. september 1832 i København med sin kusine Anna Rosine Rothe (7. januar 1813 i Rønne - 24. marts 1872 i København), datter af kontreadmiral Carl Adolph Rothe.

Kilder 
 A. Falk-Jensen og H. Hjorth-Nielsen: Candidati og Examinati juris 1736-1936, Candidati politices 1852-1936, Candidati actuarii 1922-1936, bind I-V, København: G.E.C. Gad 1954-1959.

Proprietærer fra Danmark
Konferensråder fra Danmark
Tyge Rothe
Riddere af Dannebrog
Danskere i 1800-tallet
Personer fra Falster
Kontorchefer fra Danmark
Diplomater fra Danmark
Jurister fra Danmark
Per Michael Johansen

Per Michael Johansen (født 15. august 1960) er rektor for Aalborg Universitet. 

Per Michael Johansen er uddannet civilingeniør fra Aalborg Universitet og er ligeledes ph.d. og dr.scient. i fysik. Per Michael Johansen har været adjunkt ved Institut for Fysik på Aalborg Universitet og derefter forsker ved Forskningscenter Risø i femten år. I 2005 blev Per Michael Johansen direktør for Svendborg International Maritime Academy. Derefter var Per Michael Johansen i syv år dekan på det Tekniske Fakultet på Syddansk Universitet. I maj 2014 overtog han rektorstillingen på Aalborg Universitet fra Finn Kjærsdam, der havde været rektor fra 2006 til 2014.  Per Michael Johansen blev i 2015 æresstudent ved Thisted Gymnasium – stx og hf, hvorfra han blev student i 1980.

Kilder 

Ansatte ved Aalborg Universitet
Fysikere fra Danmark
Civilingeniører fra Danmark
Danskere i 1900-tallet
Danskere i 2000-tallet
Professorer fra Aalborg Universitet
Rektorer ved Aalborg Universitet
Personer i Kraks Blå Bog
Alumni fra Aalborg Universitet
Polejmynte

Polejmynte, Mentha pulegium, er en krybende mynteart med små, ovale, aromatiske blade og små lyserøde/lysviolette læbeblomster, som sidder i kranse i bladhjørnerne og blomster i juli og august. Ved blomstringen får den opretvoksende filtede blomsterstængler. Planten formeres i Danmark som regel ved frø. Udløberne kan overvintre i koldhus eller udendørs i milde vintre.

Anvendelse 
Denne gamle lægeplante er giftig på grund af sit indhold af pulegon. Den (og dens æteriske olie) har været anvendt til fremstilling af svangerskabsafbrydende midler.

Pulegon kan anvendes som plantebeskyttelsesmiddel, og polejmynte kan virke afskrækkende på insekter såsom lopper, bladlus, myrer osv.

Polejmyntens blade har en skarp og bitter smag, og de er også derfor ikke specielt anvendelige i madlavningen.

Kilder 
Mynter med smag og duft af Anemette Olesen, havenyt.dk
Fakta om Mynte  af Lars Jacobsen, DR.dk

Flerårige urter
Mynte
Lægeplanter
Tula

Tula (, IPA: [tulə]) er en industriby og det administrative center i Tula oblast i Rusland. Byen ligger ved Upafloden 193 km syd for Moskva med  indbyggere.

Etymologi 
Byens navn er af præ-russisk, sandsynligvis baltisk oprindelse.

Geografi 
Tula ligger nord for det centralrussiske plateau på bredden af floden Upa 193 km syd for Moskva. Fra nord til syd strækker byen sig over 30 km og fra vest til øst over 25 km.

Tula krydses af, eller ligger tæt på, nogle af de vigtigste veje af føderal betydning: Moskva - Krim, /, Kaluga - Tula - Mikhajlov - Rjasan,  og de store jernbanelinjer Moskva-Donbass, samt Tula - Kozelsk (Kaluga oblast), der forbinder Tula med andre regioner i Rusland og nabolandene. Via jernbanerne er der forbindelse til Moskva, Orjol, Kaluga, Uzlovaja (Tula oblast) og Kozelsk.

Historie

Første omtale 
Tula omtales første gang i en krønike fra 1146. Senest på det tidspunkt eksisterede de første bosættelser ved mundingen af den lille flod Tuliza,  en biflod til Upa. Bosættelsen lå ved nutidens historiske centrum. I 1382, under den mongolske invasion af Rusland, blev Tula igen omtalt, denne gang i et dokument fra Moskvas storfyrste Dmitrij Donskoj. I dokumentet omtales Tula som residens for hustruen til Den Gyldne Hordes khan Djani Beg.

Efter Dmitrij Donskojs sejr over de Den Gyldne Horde i slaget ved Kulikovo 1380 var Tula og omegn i godt hundrede år underlagt Fyrstendømmet Rjazan til 1503, hvor området erobredes af Storfyrstendømmet Moskva. Den historiske udvikling af byen før den tid er kun overleveret meget fragmentarisk. Imidlertid er det kendt, at håndværk og handel spillede en væsentlig rolle i Tula i 1300-tallet.

Tula som fæstningsby 

Efter at Storfyrstendømmet Moskva i 1503 havde indtaget byen, blev Tula grundet byens beliggenhed storfyrstendømmets sydlige forpost mod krimtatarerne. Storfyrste Vasilij III (1505-1533) besluttede kort efter at udbygge befæstningen af byen. Tula-fæstningen blev en del af og garnisonsby ved Den Store Forsvarslinje (). Hovedkvarteret i Tula disponerede i 1616 over 6.279 mand og i 1636 over 17.005. Den Store Forsvarslinje bestod bl.a. af omfattende træpalisader. Resterne af Den Store Forsvarslinje, der oprindelig strakte sig over 400 kilometer langs den sydlige russiske grænse, kan fortsat identificeres på luftfotos.

Sport 
 FK Arsenal Tula;
 Arsenal stadion;

Referencer

Eksterne henvisninger
Isocyanat

Isocyanat er en funktionel gruppe med formlen R–N=C=O. organiske forbindelser, der indeholder en isocyanatgruppe, blive kaldt isocyanater. En isocyanat der har to isocyanatgrupper kaldes en di-isocyanat. Di-isocyanater bliver fremstillet til reaktioner med polyoler i produktionen af polyurethaner, der er en stofklasser af polymerer.

Isocyanater bør ikke forveksles med cyanatestre og isocyanider, der opfører sig meget anderledes i reaktioner. Den funktionelle cyanatgruppe (R–O–C≡N) er struktureret i omvendt rækkefølge af isocyanatgruppen (R–N=C=O). Isocyanider har strukturen R-N≡C, og mangler derved oxygenet fra cyanatgrupperne.

Organisk kemi
Funktionelle grupper
Hongqi

Hongqi (kinesisk: 红旗; pinyin: Hóngqí, "Røde Fane") er et bilmærke produceret af Kinas største bilfabrikant, FAW Group Corporation som under dette varemærke blandt andet har fremstillet en licenskopi af Audi 100 C3.

Hongqis logo er en stiliseret, rød fane på motorhjelmen.

Modellerne, herunder den aktuelle topmodel HQ3, er alle licenskopier af udenlandske bilmodeller. Siden 1980'erne har FAW samarbejdet med Volkswagen og Audi, og i nyere tid også med Toyota og Nissan. Hongqi HQ3 er dermed baseret på Toyota Crown.

Oprindeligt var Hongqi-modeller kun for højtstående embedsmænd. De indstillede produktionen i 1981, men blev senere genoplivet i midten af 1990'erne.

Billeder

Eksterne henvisninger 

 Officielt websted  (på kinesisk)

Bilmærker
Bilproducenter fra Kina
Modpave Johannes 23.

Johannes 23., (født som Baldassare Cossa ca. 1370 på Procida ved Ischia, død 22. december 1419 i Firenze) var modpave fra 1410 til 1415. Han var valgt af Koncilet i Pisa. 

Modpaver
Paver der har abdiceret